CELEX: 32020D1220
Language: bg
Date: 2020-08-21 00:00:00
Title: Решение за изпълнение (ЕС) 2020/1220 на Комисията от 21 август 2020 година относно искането за регистрация на предложената европейска гражданска инициатива, озаглавена „Право на лечение“ (нотифицирано под номер С(2020) 5705) (само текстът на английски език е автентичен)

26.8.2020   
               
               
                  BG
               
               
                  Официален вестник на Европейския съюз
               
               
                  L 277/18
               
            
         РЕШЕНИЕ ЗА ИЗПЪЛНЕНИЕ (ЕС) 2020/1220 НА КОМИСИЯТА
         от 21 август 2020 година
         относно искането за регистрация на предложената европейска гражданска инициатива, озаглавена „Право на лечение“
         
            
               (нотифицирано под номер С(2020) 5705)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/788 на Европейския парламент и на Съвета от 17 април 2019 г. относно европейската гражданска инициатива (1), и по-специално член 6 от него,
         като има предвид, че:
         
                     (1)
                  
                  
                     На 4 юли 2020 г. на Комисията беше представено искане за регистрация на предложена европейска гражданска инициатива, озаглавена „Право на лечение“.
                  
               
                     (2)
                  
                  
                     Целите на предложената инициатива са: „[1] да гарантира, че правата върху интелектуалната собственост, включително патентите, не възпрепятстват достъпа до или наличността на бъдеща ваксина или лечение на COVID-19; [2] да гарантира, че законодателството на ЕС относно изключителните права върху данните и търговската изключителност не ограничава незабавната ефективност на задължителните лицензи, издавани от държавите членки; [3] да въведе правни задължения за бенефициерите от фондовете на ЕС да споделят знания, свързани със здравни технологии, интелектуална собственост и/или данни във връзка с COVID-19, в общ резерв на технологии или патенти; [4] да въведе правни задължения за бенефициерите от фондовете на ЕС по отношение на прозрачността на публичното финансиране, производствените разходи, както и клаузите за достъпност и финансова достъпност, в съчетание с неизключителни лицензи.“
                  
               
                     (3)
                  
                  
                     Допълнителни подробности относно предмета, целите и контекста на предложената гражданска инициатива са изложени в приложение. По-специално групата на организаторите призовава Съюза да „постави общественото здраве преди частната печалба [и] да направи антипандемичните ваксини и лечение световно обществено благо, което да е свободно достъпно за всички“.
                  
               
                     (4)
                  
                  
                     Що се отнася до първите две цели на предложената инициатива, Комисията разполага с правомощия да предложи правен акт на Съюза за сближаване на законовите, подзаконовите или административните разпоредби на държавите членки, които се отнасят до създаването и функционирането на вътрешния пазар, въз основа на член 114 от Договора.
                  
               
                     (5)
                  
                  
                     Що се отнася до последните две цели на предложената инициатива, Комисията има правомощия да предложи правен акт на Съюза за целите на прилагането на Договорите, предназначени да защитават и подобряват общественото здраве, въз основа на член 168, параграф 5 от Договора, и научноизследователски действия в контекста на многогодишната рамкова програма на Съюза въз основа на член 182 от Договора във връзка с член 183 от Договора.
                  
               
                     (6)
                  
                  
                     Поради тези причини нито една от частите на инициативата не попада явно извън обхвата на правомощията на Комисията да представи предложение за правен акт на Съюза за целите на прилагането на Договорите.
                  
               
                     (7)
                  
                  
                     Групата на организаторите е предоставила подходящи доказателства, че отговаря на изискванията, установени в член 5, параграфи 1 и 2 от Регламент (ЕС) 2019/788, и е определила лицата за контакт в съответствие с член 5, параграф 3, първа алинея от този регламент.
                  
               
                     (8)
                  
                  
                     Предложената инициатива не представлява явна злоупотреба с право, не е явно несериозна или злонамерена, нито е в явно противоречие с ценностите на Съюза, установени в член 2 от Договора за Европейския съюз, и правата, залегнали в Хартата на основните права на Европейския съюз.
                  
               
                     (9)
                  
                  
                     Поради това предложената гражданска инициатива, озаглавена „Право на лечение“, следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Регистрира се предложената европейска гражданска инициатива, озаглавена „Право на лечение“.
         
         
            Член 2
            Адресат на настоящото решение е групата на организаторите на гражданската инициатива, озаглавена „Право на лечение“, представлявана от г-жа Anne DELESPAUL и г-жа Sara Anna MURAWSKI в качеството им на лица за контакт.
         
         
            Съставено в Брюксел на 21 август 2020 година.
            
               
                  За Комисията
               
               Věra JOUROVÁ
               
                  Заместник-председател
               
            
         
         
            (1)  ОВ L 130, 17.5.2019 г., стр. 55.